Základná škola SNP, Mládeže 289, 013 24 Strečno

**Zápisnica zo zasadnutia Rady školy**

**Zápisnica číslo 11/2018**

Zasadnutie Rady školy pri ZŠ SNP Strečno sa uskutočnilo dňa 11. 09. 2018 o 17:00 hod. v spoločenskej miestnosti budovy ZŠ SNP v Strečne.

Zúčastnilo sa 10 členov RŠ:

Marián Praták, predseda Rady školy

RNDr. Gabriela Smetanková, PhD.

Mgr. Simona Polláková

Vlastimil Slovaček

Peter Prieložný

Peter Beháň

Mgr. Erika Kubová

Ing. Róbert Benedig

Štefan Oberta

Samuel Zajac

Nezúčastnili sa (neúčasť bola ospravedlnená):

Beata Badibangová

Pozvaní hostia:

Mgr. Čička Matúš – riaditeľ ZŠ

Bc. Dušan Štadáni – zriaďovateľ

Program zasadnutia:  1. Vyhodnocovacia správa ZŠ SNP Strečno za šk. rok 2017/2018

              2. Školský vzdelávací program na ďalšie obdobie

              3. Informácie o hospodárení školy a plánoch na ďalšie obdobie

              4. Stav budovania multifunkčného ihriska

              5. Plán vytvorenia krúžkovej činnosti na školský rok 2018/2019

Pán Marián Praták, predseda RŠ, otvoril zasadnutie, všetkých prítomných členov a hostí privítal, následne skonštatoval uznášania schopnosť RŠ.

Následne poprosil členov o zhotovenie zápisnice zo zasadnutia, kedže opäť nikto z prítomných členov neprejavil záujem o zhotovenie zápisnice, predseda opäť skonštatoval, že zápisnicu musí napísať sám.

Predseda Rady školy predstavil nového člena Rady školy, pána Petra Prieložného, ktorý nahradil pani Mgr. Zuzanu Martinčekovú, ktorej zaniklo členstvo v Rade školy na základe odchodu jej detí do inej školy. Odovzdal slovo riaditeľovi základnej školy, aby zhodnotil uplynulý školský rok 2017/2018.

1. **Vyhodnocovacia správa ZŠ SNP Strečno za školský rok 2017/2018**

Riaditeľ školy, Matúš Čička, sa ujal slova, všetkých prítomných taktiež privítal. Vyhodnocovaciu správu vypracovali Mgr. Matúš Čička a Mgr. Pratáková Jana. Informoval členov Rady školy o pozíciách v pedagogickom zbore – vedúci predmetových komisií a koordinátori. Uviedol počty žiakov v jednotlivých triedach, počet žiakov zapísaných do prvého ročníka - 22 žiakov, 3 žiaci majú odklad povinnej školskej dochádzky. Prvý ročník bude navštevovať 19 detí. Informoval o umiestnení žiakov deviateho ročníka na stredné školy. Z 31 žiakov 9. ročníka bolo prijatých:

Gymnázium - 3 žiaci

Stredná odborná škola 4-ročná – 11 žiakov

Stredná odborná škola 3-ročná - 3 žiak

Hotelová a obchodná akadémia - 13 žiakov

Jeden žiak bol vzdelavaný osobitnou formou štúdia – štúdium v zahraničí.

Riaditeľ školy prezentoval hodnotenie výchovno-vzdelávacích výsledkov žiakov na oboch stupňoch. Informoval o počtoch povinných a disponibilných hodín v jednotlivých ročníkoch a tiež o odbornosti vyučovania. Informoval o ďalšom vzdelávaní pedagogických zamestnancov. Predstavil aktivity organizované školou, aktivity, do ktorých sa škola zapojila, zapájanie sa do projektov, poskytol údaje o priestorových a materiálnych podmienkach školy, o finančnom a hmotnom zabezpečení výchovno-vzdelávacej činnosti školy. Poukázal na silné i slabé stránky školy. Informoval tiež o spolupráci s poradenskými zariadeniami a partnermi školy.

Tieto všetky informácie sú podrobne zapísané v Správe o výsledkoch a podmienkach výchovno-vzdelávacej činnosti Základnej školy SNP, Mládeže 289, 013 24 Strečno, ktorá bude zverejnená na stránkach školy. Po prednesení správy Rada školy jednohlasne odporučila schváliť správu o výsledkoch a podmienkach výchovno-vzdelávacej činnosti ZŠ SNP, Mládeže 289 za školský rok 2017/2018 zriaďovateľovi, pánovi Bc. Dušanovi Štadánimu.

1. **Školský vzdelávací program na ďalšie obdobie**

Riaditeľ školy predstavil prítomným inovovaný školský vzdelávací program pre 4. a 8. ročník. Disponibilné hodiny sú rozdelené nasledovne – v 4. ročníku je posilnený predmet matematika (1 hodina), v 8. ročníku sú tri disponibilné hodiny rozdelené – 1 hodina matematiky, 2 hodiny 2. cudzí jazyk (nemecký, ruský – podľa výberu žiakov).

1. **informácie o hospodárení školy a koncepčnom zámere rozvoja školy v nasledujúcom období**

Riaditeľ školy informoval členov o hospodárení školy v školskom roku 2017/2018, podrobné informácie sú v správe o výsledkoch školy. Predstavil 3 novovytvorené učebne – bio-chemická, fyzikálna a jazyková učebňa, ktoré sa budú postupne dobudovávať. Počas letných prázdnin boli renovované učebne 1. ročníka a ŠKD – výmena plávajúcej podlahy, nainštalovali sa 3 novozakúpené interaktívne sety do 1., 4. a 9. triedy. Poďakoval za pomoc pri prípravách na nový školský rok zamestnancom i žiakom školy, ochotne pomáhali aj absolventi základnej školy.

V tomto školskom roku začne škola prechádzať na digitálnu formu triednej dokumentácie, na čo budú slúžiť zakúpené tablety pre učiteľov, ktoré umožnia priamo na hodinách zadávať známky do internetovej žiackej knižky a aktuálne informovať rodičov o neprítomnosti žiakov na vyučovaní.

V najbližšom období sú stanovené ciele: vymaľovať interiér školy, zmodernizovať a vybaviť učebne didaktickou technikou, učebnými pomôckami, zriadenie školskej knižnice a podľa možností, na prízemí zriadiť školskú jedáleň (momentálne – elokované pracovisko MŠ Strečno). Do šatní pre žiakov plánuje zakúpiť uzamykateľné kovové skrinky. V exteriéri školy vybudovať altánok a školskú záhradku. Podrobnejšie informácie o zlepšovaní materiálno-technického vybavenia školy sú predstavené v Koncepcii rozvoja školy, ktorú riaditeľ prezentoval.

1. **Stav budovania multifunkčného ihriska**

Starosta obce, Bc. Dušan Štadáni, informoval o prebiehajúcej výstavbe multifunkčného ihriska. Vysvetlil členom Rady školy, že výstavba areálu Šport – park Strečno je rozdelená do 3 etáp. Momentálne prebiehajú záverečné práce 1. etapy – futbalové ihrisko a bežecká dráha. Termín ukončenia 1. etapy je plánovaný v októbri 2018.

1. **Plán vytvorenia krúžkovej činnosti na školský rok 2018/2019**

Slova sa ujal opäť riaditeľ školy a predstavil členom zoznam krúžkov, ktoré CVČ pri ZŠ SNP Strečno ponúka v šk. roku 2018/2019. Žiaci si môžu vybrať z 27 krúžkov.

Členovia Rady školy odporučili riaditeľovi školy ponechať pravidlá výberu krúžkov a ich spoplatnenie rovnako ako v predošlom školskom roku:

1. Pre žiakov 9. ročníka ponúknuť krúžky matematiky a slovenského jazyka bezplatne ako pomoc pri príprave na Testovanie 9.
2. Pre žiakov 5. – 9. ročníka krúžky Naša škola – školský parlament a Školský časopis HUGO majú byť tiež ponúknuté bezplatne, nakoľko žiaci pripravujú zaujímavé aktivity pre svojich spolužiakov a prezentujú školu.
3. Po odovzdaní vzdelávacieho poukazu bude mať možnosť žiak si vybrať jeden krúžok bezplatne.
4. Každý ďalší krúžok si má žiak platiť - 20 eur na školský rok s možnosťou rozdeliť platbu na dva polroky.
5. Kritéria na otvorenie jednotlivých krúžkov limitovať minimálnym počtom 10 prihlásených detí, s výnimkou hudobných krúžkov, kde je potrebné venovať sa individuálne každému žiakovi. /gitara, flauta/

1. **Rôzne**
* Počítačová zostava pre žiaka, ktorý dosiahne najlepšie výsledky v Testovaní 9

Pán S. Zajac informoval o stave počítačovej zostavy venovanej v júni 2018. Zostava nebola dodaná kompletne, údajne chýba jeden kábel. Riaditeľ školy o vzniknutej situácii nebol informovaný, prisľúbil okamžitú nápravu. Pred ukončením zasadnutia Rady školy dostal informáciu, že problém bol vyriešený a počítač je plne funkčný.

* Anglický jazyk od 1. ročníka

Členovia Rady školy sa dotazovali na možnosť výučby anglického jazyka od 1. ročníka. Riaditeľ školy berie na vedomie a prehodnotí s členmi Metodického združenia túto požiadavku.

1. **Záver**

 Na záver sa predseda RŠ, Marián Praták, poďakoval prítomným za účasť.

Zápisnicu vyhotovil: Marián Praták (predseda RŠ) .......................................

 dňa 22.9.2018

Zápisnicu overil: Peter Prieložný ......................................

 dňa ......................

Prílohy: - Prezenčná listina

...................................................., dňa ......................

 predseda RŠ